Grup dl Sela

Le Grup dl Sela é na morona de crëps y le massif zentral di raiuns ladins dles Dolomites. Encër le Grup dl Sela él les valades ladines de Badia, Gherdëna, Fascia y Fodom cun i jus de Frara, Sela, Pordú y Ciaolunch.
La piza plü alta dl Grup dl Sela é le Piz Boé cun 3152 m d’altëza.

Aladô dl arpizadú Ettore Castiglioni po i crëps dl massif dl Sela gní partis sö te trëi grups cun sües pizes prinziales:

a ost le Grup dl Boé danter la Val Misdé y la Val Lasties cun:

 Piz Boé
 Sas Pordoi
 Piz da Lech 

a nord le Grup de Pisciadú danter la Val Setus y la Val Misdé cun la:

 Piza de Pisciadú

a vest le grup dles Mëisules danter la Val Setus y la Val Lasties cun

 Piz Miara
 Piz Gralba
 Piz Sëlva
 Piz Ciavazes

Destenüs fora sön la spersa dl massif él deplü lec, danter chisc:

 le Lech dl Dragon
 le Lech de Pisciadú
 le Lech de Boé

Aladô dla tradiziun dles liëndes ladines êl te chisc lec draguns.
 Cëla ince 
 Nfiereda de Mëisules
 Galaria dales fotografies